"In ultimii ani, din pacate, am pierdut cateva specii foarte cunoscute. Vorbim despre vulturi - care mai apar prin Romania doar accidental, iar atunci provin din Bulgaria, cel mai des, si isi cauta hrana in Romania. Deranjul uman i-a indepartat. La aceste pasari, dureaza mult pana ating maturitatea sexuala, iar deranjul le face sa paraseasca puii sau ouale din cuib.Se adauga un alt factor extrem de important: adevarati sanitari, vulturii se hranesc doar cu cadavrele altor animale , gasite pe camp. Cand agricultorii au inceput sa foloseasca metoda 'cadavrul otravit' si au lasat astfel de hoituri pentru a ucide lupii, vulturii au fost victime colaterale", a explicat pentruOvidiu Bufnila, purtatorul de cuvant al Societatii Ornitologice Romane (SOR).Accidental, poate fi vazuta in Romania dropia, insa pasarea nu e "acasa" pe aceste meleaguri: "O alta specie care mai apare accidental in Romania este dropia - cea mai grea pasare zburatoare din Europa. Intensificarea agriculturii si braconajul au facut din dropie o specie pe care orice birdwatcher sau ornitolog ar vrea sa o mai vada in Romania".Nici la capitolul pelicani, cu care ne laudam atat, nu stam foarte bine. Daca aveam impresia ca gripa aviara a fost doar un subiect trecut de presa, lucrurile nu stau deloc asa:"La capitolul pelicani, Delta are doar doua specii, ca dintotdeauna: pelicanul cret, care este cea mai mare pasare din Romania, si ruda sa putin mai mica si mult mai numeroasa - pelicanul comun. Din pacate, eforturile noastre de conservare a acestor specii simbol ale Deltei trebuie sa se intensifice urgent anul acesta: am pierdut peste 100 de pelicani in aceasta primavara ca victime ale gripei aviare", a explicat Ovidiu Bufnila.Pentru moment nu pot fi luate masuri, pentru ca suntem in plina perioada de cuibarire, a mai explicat acesta: "Vom incerca sa reconstruim platforma artificiala de cuibarire din Insula de la Ceaplace, dar inainte de aceasta vom efectua zboruri de recunoastere deasupra coloniilor, pentru a evalua starea lor. Dat fiind ca acum pelicanii cuibaresc, nu putem reface platforma distrusa de gheturi acum doi ani, va trebui sa asteptam iarna (ianuarie - februarie) pentru a o reface si pentru a ajuta pelicanul cret sa cuibareasca".Realitatea trista este ca aceasta specie e deja: "Este ceea ce oamenii numesc, de obicei, o specie pe cale de disparitie - si nu doar la noi, ci la nivel european".In ceea ce priveste numarul speciilor de pasari din Romania, tara noastra se mandreste cu nu mai putin de 400. "Romania este o tara care are circa 400 de specii de pasari. Unele sunt sedentare, asa cum este cazul ciorilor, al bufnitelor sau al atator alte specii.Altele aleg Romania doar ca loc de cuibarit, sunt oaspeti de vara (randunele, berze, acvile tipatoare mici). Unele doar ierneaza aici: mare parte dintre gastele salbatice, acvila tipatoare mare etc.Si mai exista specii care pot fi vazute doar in pasaj, in timpul migratiei. Cand fac pauze de odihna, au nevoie de lacuri cu apa sau de teritorii de hranire. Este cazul cocorilor, care abia anul acesta au putut fi vazuti in numere cat de cat mai mari in Dobrogea", a mai declarat purtatorul de cuvant al Societatii Ornitologice Romane.In ceea ce priveste pasarile aciuate in Romania de pe alte meleaguri, numarul lor nu e deloc mic. "Pasarile nu sunt foarte pretentioase, de aceea, adaptarea este usoara pentru unele specii. Iau ca exemplu fazanul, o pasare provenita din Asia si care a ajuns sa cucereasca toata Europa. Dar fazanul a fost introdus, asa cum este si cazul lebedelor negre, specifice Australiei.Cel mai elocvent exemplu este banalul gugustiuc, care provine din Asia si care a ajuns sa cucereasca toata lumea. In Romania, gugustiucul a ajuns abia dupa Al Doilea Razboi Mondial si o duce foarte bine, fiind de gasit si in orase si la sate", ne-a mai spus Ovidiu Bufnila.